Stephen satt to år i fengsel uten dom - får 88 millioner
Tirsdag fikk han 15,5 millioner dollar, eller rundt 88 millioner kroner i et forlik, skriver AP. Slevin ble pågrepet for promillekjøring i 2005, men fikk aldri noen dom. Likevel ble han sittende to år i et distriktfengsel i Dona Ana County i Albuerqueque i New Mexcico, ifølge forliket. Hans forsvarer Matthew Coyte sier at noen skal ha ment at Slevin var suicidal og derfor ble han satt alene på en celle.Ifølge advokaten skal han ha blitt forlatt der i flere måneder, noe som førte til at tåneglene hans grodde så lange at de krøllet seg under føttene hans, skriver CBS News. - Dette forliket, selv om det er stort, gir ikke Slevin tilbake det som ble tatt fra ham. Men hvis det hindrer andre fra å bli utsatt for samme smerte og lidelse som han ble utsatt for, så har det vært verdt det, sier Coyte til CBS News. Ifølge fengselet fikk Slevin muligheten til å være sammen med de andre fangene, men han nektet. I en uttalelse fra Dona Ana County sier de likevel at de beklager det Slevin opplevde. - I løpet av de siste syv årene, har Dona Ana gjort betydelige forbedringer i fengselet, personell, trening, fasiliteter og prosedyrer, sier de i en uttalelse. En lavere rettsinstans har tidligere gitt Slevin hele 22 millioner dollar, men summen ble anket.
Bildet til venstre viser Stephen Slevin da han ble arrestert i 2005. Til høyre er samme mannen etter å ha sittet fengslet uten dom i to år.